b'\n_START_ARTICLE_\nRed Narodnega heroja\n_START_PARAGRAPH_\nOrden narodnog heroja.jpg_NEWLINE_Red Narodnega heroja  [Red N\xc3\xa1rodnega her\xc3\xb3ja] je bilo jugoslovansko voja\xc5\xa1ko odlikovanje, ki so ga podeljevali udele\xc5\xbeencem narodnoosvobodilnega boja, ki so se juna\xc5\xa1ko izkazali v boju in za herojsko dr\xc5\xbeo pred razrednim sovra\xc5\xbenikom (Vojna enciklopedija, st. 732).\n_START_SECTION_\nZgodovina\n_START_PARAGRAPH_\nV biltenu Vrhovnega \xc5\xa1taba NOVJ \xc5\xa1t. 12-13 (december 1941 in januar 1942) so oznanili ustanovitev naziva \xc2\xbbnarodnega heroja\xc2\xab\xc2\xa0za juna\xc5\xa1ke in po\xc5\xbertovalne udele\xc5\xbeence NOB. 15. avgusta 1943 so dolo\xc4\x8dili vse ugodnosti in pogoje za to odlikovanje._NEWLINE_Med samo vojno (do 8. maja 1945) je bilo razgla\xc5\xa1enih 151 herojev, vsi drugi so bili po vojni. Prva oseba, ki je prejela ta naziv, je bil Petar Lekovi\xc4\x87.\n_START_SECTION_\n\xc5\xa0tevilo\n_START_PARAGRAPH_\nPodeljenih je bilo 1312 nazivov (do leta 1957).\n_START_SECTION_\nSpol\n_START_PARAGRAPH_\n1222 mo\xc5\xa1kih in 90 \xc5\xbeensk je prejelo odlikovanje do leta 1957.\n_START_SECTION_\n\xc4\x8clanstvo v KPJ\n_START_PARAGRAPH_\nVe\xc4\x8dina nosilcev je bilo \xc4\x8dlanov ZKJ: 658 je bilo predvojnih, 600 jih je vstopilo med vojno, 1 po vojni in za 17 ni znan \xc4\x8das vstopa. 10 jih je bilo pred vojno \xc4\x8dlanov SKOJa in 4 so postali \xc4\x8dlani med vojno. 3 so bili predvojni kandidati za \xc4\x8dlana KPJ (vsi postali \xc4\x8dlani med vojno). Za 19 se ne ve politi\xc4\x8dno orientacijo.\n_START_SECTION_\nUdele\xc5\xbeenci NOB\n_START_PARAGRAPH_\nVelika ve\xc4\x8dina narodnih herojev je bilo prvoborcev (1.261), leta 1942 se je boju pridru\xc5\xbeilo 41 in 1943 5 narodnih herojev.'